jkorsvik/nowiki_second_scrape_merged huggingface dataset:
Luguelín Santos

Luguelín Santos (født 12. november 1993 i Bayaguana) er en dominikansk sprintløper, som ble juniorverdensmester på 400 meter i 2012, og fikk sølv ved sommer-OL 2012. 


== Karriere ==
Ved Junior-CAC-mesterskapet i friidrett 2010 fikk han to medaljer. Individuelt fikk han sølv på 400 meter, bak veneuelanske Omar Longart, og i tillegg fikk det dominikanske laget bronse på 4 x 400 meter stafett. I tillegg til Santos deltok Josue Beltre, Juan Pablo Martínez og Joel Mejía på stafettlaget. Senere samme år vant han gull på 400 meter ved Ungdoms-OL, med tiden 47,11. Han deltok også ved junior-VM i friidrett i Moncton, der han kom på sjetteplass på 400 meter. 
I 2011 vant han to sølvmedaljer ved de Panamerikanske leker i Mexico. Han fikk sølv på 400 meter, bak Nery Brenes, med tiden 44,71, som var ny dominikansk rekord på distansen. På 4 x 400 meter stafett satte det dominikanske laget også nasjonal rekord, med 3:00,44, og fikk sølv. Cuba vant denne stafetten.Ved VM i friidrett innendørs 2012 ble han slått ut i semifinalen. I juni deltok han ved det Iberoamerikanske mesterskapet i friidrett i Barcelona, der han var med på det dominikanske stafettlaget som fikk bronse på 4 x 400 meter. Ved junior-VM i friidrett i juli vant han 400 meter, foran Arman Hall fra USA. 
Han deltok også ved sommer-OL 2012 i London. Her vant han sitt kvalifiseringsheat (45,04) og semifinale (44,78), og endte på andreplass i finalen, med tiden 44,84. Gullet gikk til Kirani James, som løp på årsbeste i verden med 43,94 sekunder. 


== Referanser ==


== Eksterne lenker ==
(en) Luguelín Santos – Olympics.com 
(en) Luguelín Santos – Olympic.org 
(en) Luguelín Santos – Olympedia 
(en) Luguelín Santos – Sports-Reference (OL-resultater – arkivert) 
(en) Luguelín Santos – World Athletics 
(en) Luguelín Santos – Diamond League
Opera Nordfjord

Opera Nordfjord  er et operaselskap på Nordfjordeid som ble opprettet i 1998. Operaen har flere produksjoner i løpet av året. I 2012 er hovedproduksjonen Madama Butterfly. Siden 2009 har operaselskapet holdt til i Operahuset Nordfjord. 


== Eksterne lenker ==
Opera Nordfjord
Operahuset Nordfjord
Operahuset Nordfjord

Operahuset Nordfjord er et opera- og kulturhus på Nordfjordeid. Operahuset ble ferdigstilt i 2009 og er tilknyttet Eid videregående skole. Bygget huser operaselskapet Opera Nordfjord. I bygget finnes også kinosal og kommunalt bibliotek. 


== Eksterne lenker ==
Operahuset Nordfjord
Ling Shuhua

Ling Shuhua (kinesisk: 凌叔华, født 25. mars 1900, død 22. mai 1990) var en kinesisk modernistisk novelleforfatterinne. Hennes noveller var populær lesning i 1920- og 1930-årene.
Hun var datter av en kantonesisk embedsmanns fjerde kone. Han ble borgermester i Beijing. I 1922 ble Ling, sammen med en annen fremtidig forfatterinne Bing Xin, student ved Yanjinguniversitetet og studerte utenlandsk litteratur. Kort etter slutteksamen giftet hun seg med Chen Yuan. I 1927 flyttet paret til Hunan. 
Ling korresponderte med Virginia Woolf fra 1938 til 1941. Woolf gikk med på å lese utkastet til Lings memoarer; de ble utgitt i 1953 (Ancient Melodies, dedisert til Virginia Woolf og Vita Sackville-West.


== Verker ==
Temple of Flowers (1928)
Women (1930)
Two Little Brothers (1935)
Ancient Melodies (1953)
Duan Yucai

Duan Yucai (kinesisk: 段玉裁, født 1735 i fylket Jintan i provinsen Jiangsu i Kina, død 10. oktober 1815), stilnavn: Ruoying (若膺)  var en kinesisk  filolog under Qing-dynastiet. Han kom med viktige bidrag til kunnskapen om historisk kinesisk fonologi, og er kjent for sin kommenterte utgave av Shuowen jiezi.
Han oppgav sin embedsmannsstilling i 46 års alder for å konsentrere seg om sine studier. Han var elev av Dai Zhen. Han inndelte stavelsesrimene i gammelkinesisk i 178 grupper, og mente at skrifttegn med samme fonetiske komponent måtte tilhøre samme rimgruppe ut fra rimskjemaet som kunne utledes av Shijing (同聲必同部). Han mente også at det ikke var noen utgangstone (去, qù) i gammelkinesisk.
Hans monumentale Shuowen Jiezi zhu (說文解字注, Kommentert Shuowen Jiezi), som han hadde brukt tretti år på, ble utgitt før hans død (i 1815). 


== Referanser ==


== Litteratur ==
He Jiuying 何九盈 (1995). Zhongguo gudai yuyanxue shi (中囯古代语言学史). Guangzhou: Guangdong jiaoyu chubanshe.
Zhongguo da baike quanshu (1980–1993). 1. utgave. Beijing; Shanghai: Zhongguo da baike quanshu chubanshe.


== Eksterne lenker ==
On-line utgave av Kommentert Shuowen Jiezi Arkivert 4. februar 2005 hos Wayback Machine.
Lee Eun-chul

Lee Eun-Chul (født 3. januar 1967) er en sørkoreansk skytter. Han vant OL-gull i 50 m rifle, liggende under Sommer-OL 1992 i Barcelona under finalen skjøt han ny olympisk rekord med 702,5 poeng.


== OL-medaljer ==
1992  Barcelona  Gull i 50 m rifle, liggende  Sør-Korea


== Eksterne lenker ==
(en) Lee Eun-Chul – Olympedia 
(en) Lee Eun-Chul – Sports-Reference (OL-resultater – arkivert) 
(en) Lee Eun-Chul – databaseOlympics.com (arkivert) 
(en) Lee Eun-Chul – ISSF
Michel Bury

Michel Bury (født 28. februar 1952 i Ingwiller) er en fransk skytter. Han tok sølv i 50 meter rifle, 60 skudd liggende under Sommer-OL 1984 i Los Angeles, USA. Han deltok også under Sommer-OL 1992 i Barcelona, Spania hvor han ble nummer fem i samme disiplin.


== OL-medaljer ==
1984  Los Angeles  Sølv i 50 meter rifle, liggende  Frankrike


== Referanser ==


== Eksterne lenker ==
(en) Michel Bury – Olympedia 
(en) Michel Bury – Sports-Reference (OL-resultater – arkivert) 
(en) Michel Bury – ISSF
Johnnie Parsons

Johnnie Parsons (født 4. juli 1918, død 8. september 1984) var en amerikansk racerfører fra Los Angeles, California. Han vant Indianapolis 500 i 1950. 


== Racingkarrière ==
Parsons startet med racing i en midget car på USAs vestkyst, og vant mesterskapet i den forkortede 1942-sesongen etter å ha vunnet 18 løp. Etter andre verdenskrig begynte Parsons med racing i AAA. Han kom på andreplass i sitt første Indianapolis 500 i 1949 og vant samme sesong AAA National Championship, forløperen til Champ Car-mesterskapet. I 1950 tok han førsteplassen i Indianapolis 500. Dette var den første sesongen hvor løpet var en del av FIAs verdensmesterskap for førere, og i og med denne seieren kom han på sjetteplass i verdensmesterskapet. Han deltok i Indy 500 i alt 10 ganger.
Parsons fikk den tvilsomme ære av å være den eneste vinneren av Indianapolis 500 som fikk navnet sitt feilstavet på Borg-Warner-trofeet, hvor det ble gravert inn «Johnny» i stedet for «Johnnie».  Hans sønn Johnny Parsons kjørte også Indianapolis 500 mange ganger mellom 1973 og 1996.


== Resultater i Indianapolis 500 ==


== Referanser ==
Historien om danenes ferd til Jerusalem

Historien om danenes ferd til Jerusalem (Historia de profectione Danorum in Hierosolymam) er en latinsk middelaldertekst som skildrer en dansk-norsk gruppe som omkring 1191-92 reiser ut for å delta i det tredje korstog for å befri Jerusalem.

Forfatter bruker mange bibelord, men kan ogsaa citere klassikerne; med Seneca erklærer han at 'intet hædrer en fyrste mer end mildhet'. Han har ellers interesse for adskillig andet end korsfarere og konger, langt og længe beretter han om rikdommen og det myldrende liv i Bergen.

Med en vis forkærlighed beskriver forfatteren de steder, korsfarerne kommer til; således beskrives Götaelvens munding med øen Hising, Tønsberg, hvor forfatteren selv siger at han længe har opholdt sig, Bergen, og Venedig i et helt kapitel. Egenlige digressioner kan disse beskrivelser ikke kaldes lige så lidt som omtalen af Marias billede i Konstantinopel (k. 26). Der er imidlertid et stort misforhold mellem rejsebeskrivelsens enkelte dele.

Historien begynner med et brev fra paven til den danske kong Knut. Av de femten riddere/stormenn som svor at de skulle dra, endte det til slutt med at fem dro. Det meste av beretningen handler ellers om forberedelsene: de drar fra Danmark til Bohuslen, Tønsberg, Oslo og Bergen, før de legger ut til havs. I Bergen har de flere samtaler med kong Sverre, som gir dem råd.
Ved Hisingen/Konghelle møtte de stormannen Ulv av Lauvnes, som lover å følge dem med sine menn. Det er mulig at Ulv og hans skip kom direkte til Jerusalem ad sjøveien, men de øvrige dro over land fra Friesland til Venezia før de fikk ny skipsleilighet til Jerusalem. Da de kom til Jerusalem var kampene over, og nordmennene opptrådte mer som hellige turister. Noen la hjemveien om Roma, og noen om Konstantinopel.
Selv om skriftet ikke gjengir direkte kamper, er det en viktig kilde til kunnskap om hoff og samfunn i Danmark og Norge i denne perioden. Av dens 27 kapitler handler de første sytten om forberedelsene i Danmark og Norge, og de neste fem om sjøreisen fram til forliset ved Friesland. Bare de fem siste kapitlene handler om resten av reisen, og oppholdet i Jerusalem.Tonen i verket har blitt oppfattet ulikt: «Midbøe finner den følsomme lyriker, en sterkt religiøs korstogsfarer med utpreget sans for synd og soning. Vandvik inntar en mer skeptisk holdning og finner forfatteren sentimental, naiv og uten den interesse for utenlandske kilder som ville være naturlig i en virkelig korstogsskildring.»Teksten ble funnet i et håndskrift i Lübeck i 1620, sammen med Theodoricus monachus' Historia de Antiquitate Regum Norwagiensium, og regnes for å være skrevet av en anonym norsk munk, trolig en med tilhold i Tønsberg, kort tid etter reisen, ca 1200.
Sagaen er utgitt både på bokmål og på nynorsk .


== Referanser ==
Arnaud Courteille

Arnaud Courteille (født 13. mars 1989 i Saint-Hilaire-du-Harcouët) er en profesjonell fransk landeveissyklist. Han var profesjonell syklist fra 2011 til 2020.


== Meritter ==


== Referanser ==


== Eksterne lenker ==
(en) Arnaud Courteille – ProCyclingStats 
(en) Arnaud Courteille – Cycling Archives 
(en) Arnaud Courteille – Cycling Quotient 
(en) Arnaud Courteille – CycleBase 
(en) Arnaud Courteille – TheSports.org
Raymond Kreder

Raymond Kreder (født 26. november 1989 i Zevenhuizen) er en nederlandsklandeveissyklist og banesyklist. Han sykler for Team Roompot. Han har vært profesjonell siden 2012.


== Meritter ==


== Referanser ==


== Eksterne lenker ==
Offisielt nettsted 
(en) Raymond Kreder – kategori av bilder, video eller lyd på Commons 
(en) Raymond Kreder – ProCyclingStats 
(en) Raymond Kreder – Cycling Archives 
(en) Raymond Kreder – Cycling Quotient 
(en) Raymond Kreder – TheSports.org 
(en) Raymond Kreder – TheSports.org
Winner Anacona

Winner Andrew Anacona Gomez (født 11. august 1988 i Tunja) er en colombiansk profesjonell landeveissyklisk og banesyklist. Han sykler for Arkéa-Samsic. Han har vært profesjonell rytter siden 2012. 
Han er oppkalt etter syklistene Peter Winnen og Andrew Hampsten, men på grunn av en feil ble det første navnet Winner, ikke Winnen.


== Meritter ==


== Referanser ==


== Eksterne lenker ==
(en) Winner Anacona – kategori av bilder, video eller lyd på Commons 
(en) Winner Anacona – ProCyclingStats 
(en) Winner Anacona – Cycling Archives 
(en) Winner Anacona – Cycling Quotient 
(en) Winner Anacona – CycleBase 
(en) Winner Anacona – TheSports.org
Bal Gangadhar Tilak

Lokmanya Tilak eg. Keshav Gangadhar Tilak (født 23. juli 1856 i Ratnagiri, daværende Bombay Presidency, død 1. august 1920 i Bombay) var hindu nasjonalist, lærer, sosial reformist og advokat  som var den første lederen innen den indiske selvstyrekampen. Han ble gitt ærestittelen «Lokmanya», som direkte oversatt betyr «akseptert av folket (som dets leder)».
Tilak ble født året etter det første store opprøret mot britisk styre av India. Han kom fra en familie som tilhørte Maratha Brahmans (en presteelite i regionen Maratha), og en dominerende subkaste (jati) innenfor det igjen, som heter Chitpavan.Han ble utdannet ved Deccan College i Pune i 1877. Han ble deretter lærer i matematikk på en privatskole i Pune. Han ble senere advokat og startet i 1880  begge avisene The mahratta (på engelsk) og Kesari («Løven»; på hindi). 
Han førte gjennom disse i mange år en heftig agitasjonskampanje mot de britiske myndighetene i Britisk India og ble flere ganger anklaget for oppvigleri. På flere indiske nasjonalkongresser spilte han en fremtredende rolle. I 1908 ble han dømt til seks års deportasjon for «oppfordring til mord». Han besøkte i 1918 England og førte da uten hell en prosess mot Valentin Chirol for ærekrenkelse, da Chirol i The Times og i sin bok Indian Unrest hadde skildret ham som en hensynsløs oppvigler.
Han skrev en rekke bøker, blant de mest kjente er The Arctic Home in the Vedas. I denne boken hevder han at Vedaene bare kunne ha oppstått i Arktis og presenterer bevis for dette gjennom beskrivelser av stjernebilder. Han argumenterte for at disse ble fraktet sørover av ariske barder etter starten av istid. Han skrev også en analyse av Bhagavadgita som het Shrimadbhagwadgeetarahasya.


== Referanser ==


== Kilder ==
 Denne artikkelen er helt eller delvis basert på materiale fra Bal Gandahar Tilak i Nordisk familjebok, utgitt mellom 1904 og 1926 – i dag offentlig eiendom.
Tatjana Mitkova

Tatjana Rostoslavovna Mitkova (født 13. september 1957 i Moskva) er en russisk fjernsynsjournalist som jobber for NTV. Hun ble kjent i 1991 for å nekte å lese den offisielle sovjetiske versjonen av det militære svaret på opprøret i Litauen.I 1991, det første året prisen ble delt ut, var hun en av mottakerne av International Press Freedom Awards fra Committee to Protect Journalists.I januar 2001 ble hun innkalte påtalemyndighetene i Russland hennes for å diskutere et lån hun skulle ha mottatt fra NTV. Innkallingen kom midt i en periode hvor Gazprom prøvde å overta NTV fra Media-Most, og Mitkova kalte innkallingen for psykologisk press og en trussel mot journalister. Ved slutten av måneden ga en domstol i Moskva Gazprom kontroll over NTV, som var beskrevet som den siste uavhengige nasjonale TV-stasjonen. En del NTV journalister som ikke lovet lojalitet til den nye administrasjonen ble nektet adgang til arbeidsplassen og etablerte en alternativ TV-stasjon, men Mitkova ble overtalt til å fortsette.


== Referanser ==


== Eksterne lenker ==
(en) Tatyana Mitkova – kategori av bilder, video eller lyd på Commons 
(en) Tatjana Mitkova på Internet Movie Database
Delta Kappa Epsilon

Delta Kappa Epsilon (ΔΚΕ) er en studentforening om ble grunnlagt ved Yale College den 22. juni 1844 av 15 menn fra det 2. studieår (sophomore class) som ikke var blitt inviterte som medlemmer av de to andre studentforeningene (Alpha Delta Phi og Psi Upsilon). De stiftet derfor en forening «hvor den mest ønskede kandidaten var han som kunne kombinere mest av de likeverdige proporsjonene gentleman, den lærde og den gode borger (jolly good fellow)»
Royal Canadian Air Force

Royal Canadian Air Force (RCAF) (på fransk Aviation royale canadienne (ARC)), ble etablert i 1920 og utgjør sammen med forsvarsgrenene Canadian Army og Royal Canadian Navy Canadas forsvar. Canadas luftforsvar har en styrke på 19 900 og en reservestyrke på 2 350 (2012).Canadas luftforsvar har en flåte på 333 fly og helikoptre, fordelt på tretten luftvinger. Budsjettet var i 2012 på omkring 2,5 milliarder canadiske dollar. Luftforsvaret ledes fra det nasjonale forsvarshovedkvarteret i Ottawa.


== Se også ==
Voksenkoll-ulykken


== Referanser ==


== Eksterne lenker ==
(en) Offisielt nettsted 
(en) Royal Canadian Air Force – kategori av bilder, video eller lyd på Commons
Intel Arc

Intel Arc er Intels serie skjermkort, som konkurerer med Nvidias Geforce-serie og AMDs Radeon-skjermkort. De første grafikkprosessorene i Intel Arc-serien kom ut i mars 2022, da implementert i laptoper. Det første skjermkortet i serien til stasjonære PC-er, A380, kom ut i juni 2022, mens de kraftigere kortene i serien, A750 og A770, kom ut i oktober 2022.Intels førstegenerasjons skjermkort ble gitt kodenavnet «Alchemist», og Intel har planer for påfølgende generasjoner med navnene «Battlemage», «Celestial» og «Druid» frem til 2025.Intels «Alchemist»-skjermkort var de første som hadde støtte for koding og dekoding av AV1-videokodeken.


== Referanser ==


== Eksterne lenker ==
(en-US) Offisielt nettsted 
(en) Offisielt nettsted 
(en) Intel Arc – kategori av bilder, video eller lyd på Commons
Olderskog

Olderskog er et byområde sør i Mosjøen. Olderskog er for det meste et boligområde, hvor mange av boligene skriver seg fra byens andre industriperiode, da folk i hopetall flyttet til byen for å ta seg arbeide blant annet ved Mosjøen Aluminiumsverk. Nedenfor Olderskog, i åssiden langs Vefsna, ligger området Aspåsen. Bybussen har linje til Olderskog.


== Navn ==

Olderskog har sitt navn fra treslaget older. Særlig før var området kjent som Gildevangen, et navn som er på vei ut.
Frem til den 28. februar 1999 var Olderskog eget poststed med nummer og navn 8660 Olderskog.


== Samfunn ==


=== Næringsliv ===
Områdets eneste dagligvareforretning ble nedlagt i 2012. Våren 2014 åpnet på ny en dagligvarebutikk i de samme lokalene.


=== Skole ===
Olderskog skole er den ene av byens tre grunnskoler. Foruten elever fra de sørlige deler av Mosjøen tar skolen inn elever som bor på landet sør for byen.


=== Idrett ===
Olderskog IL er områdets idrettslag.


=== Kommunikasjon ===
En av byens hovedveier, tidligere Europavei 6 og enda tidligere Riksvei 50, går delvis gjennom og delvis ved siden av Olderskog. Dette er Vefsnvegen, som begynner ved bygrensen i sør, slynger seg mellom Olderskog og Trudvang og fortsetter nedover til Byflata.
Bybussen har linje til Olderskog.


== Historie ==

Frem til Den annen verdenskrig var Olderskog en spredt samling av gårdsbruk. Da tyskerne kom i 1940, ble en større militærleir med flere brakker og bygg anlagt der. Etter krigen gikk Mosjøen inn i sin andre industriperiode. Blant annet ble Nord-Norges Salgslag, Mosjøen Veveri og til slutt Mosjøen Aluminiumsverk grunnlagt. Olderskog ble satt av til boligutbygging for å imøtekomme etterspørselen fra tilflyttende arbeidstakere. Mellom 1946 og 1960 steg innbyggertallet i byen fra rundt 2 700 og til rundt 4 700, det vil si med 2 000 personer på fjorten år.
Husene var på alle måter enkle. Det var industrien som var byggherre, og de ønsket å holde kostnadene nede. Mange boliger var derfor i slett stand, og beboere var blant annet plaget med kulde og fukt. Olderskogs nære fortid som arbeiderområde dominerer fortsatt bebyggelsen, som i all hovedsak består av rekkehus og små, enetasjes hus.


== Se også ==
Mosjøen


== Referanser ==
Phi Beta Kappa

Phi Beta Kappa-samfunnet er en studentforening og et akademisk æressamfunn. 
Dets hensikt er å «feire og forsvare eksellente evner innenfor de frie kunstene og vitenskapene» og å fremme «de mest fremtredende studenter innenfor kunster og vitenskaper ved Amerikas ledende høyskoler og universiteter».Foreningen ble grunnlagt den 5. desember 1776 som det første kollegiale brorskap med greske bokstaver. Den er også det eldste æressamfunn for liberale kunster og vitenskaper, og blant de eldste studentforeningene i USA.Phi Beta Kappa (ΦΒΚ) står for  Φιλοσοφία Βίου Κυβερνήτης eller philosophia biou kybernētēs – «Kjærlighet til læring er livets veileder».


== Referanser ==


== Eksterne lenker ==
(en) Offisielt nettsted 
(en) Phi Beta Kappa – kategori av bilder, video eller lyd på Commons
Seán McCann

Seán McCann (født 1950 i Cork) er en irsk offiser og generalløytnant. Han ble i 2010 Irlands forsvarssjef.McCann startet sin karriere i Irlands hær som kadett i 1970 og ble offiser i 1972.Han har eksamen fra University College Galway (UCG) og har studert ved U.S. Army Command and General Staff College i Fort Leavenworth, der han gikk ut i 1990. Han har selv undervist ved det irske Military College og den irske United Nations Training School.McCann har hatt en rekke ledende stillinger i Irlands forsvar og har tjenestegjort i FNs fredsbevarende styrker i UNIFIL (1981 og 1987), UNIKOM (1991) og UNTSO (2002–2003). Videre deltok han i 2000 i Den europeiske unions observatørmisjon (EUMM) på Balkan.


== Referanser ==
Muhammad Shahid Sarwar Azam

Muhammad Shahid Sarwar Azam (født 31. desember 1952 i Rajshahi i Øst-Pakistan) er en bangladeshisk hæroffiser og oberst. Han har tjenestegjort i grensestyrkene i Bangladesh og i FNs fredsbevarende styrker.
Azam tjenestegjorde fra 2003 til 2004 i FN-styrken UNAMSIL i Sierra Leone. Deretter tjenestegjorde han i grensestyrken Bangladesh Rifles (BDR) og førte befal over et avsnitt ved grensen til India. I 2004 og 2005 var han engasjert i samtaler med indiske motparter om situasjonen på grensen mellom de to land.Han ble i 2005 pensjonert fra tjenesten.


== Referanser ==
Luc Kassi

Aketchi Luc-Martin Kassi (født 20. august 1994) er en ivoriansk fotballspiller som fra 1. august 2022 er klubbløs. 
Etter å ha trent med Stabæk i flere perioder, signerte han kontrakt med klubben i august 2012. Avtalen med Stabæk ble forlenget i 2018.


== Referanser ==


== Eksterne lenker ==
(en) Luc Kassi – Transfermarkt 
(en) Luc Kassi – Soccerway 
(no) Luc Kassi – Norges Fotballforbund 
(en) Luc Kassi – FBref
Nijel Amos

Nijel Carlos Amilfitano Amos (født 15. mars 1994 i Marobela) er en botswansk mellomdistanseløper, som ble juniorverdensmester på 800 meter i 2012, og fikk sølv ved sommer-OL 2012. 


== Karriere ==
I 2011 fikk han bronse på 800 meter ved juniorafrikamesterskapet i friidrett, som ble arrangert i Gaborone i Botswana. Her satte han ny botswansk juniorrekord, med tiden 1:47,38, men ble slått av Mohamed Aman og Anthony Chemut. I juli samme år forbedret han denne rekorden til 1:47,28 da han kom på femteplass ved ungdoms-VM i friidrett 2011. Leonard Kosencha vant gullet på 800 meter, med ny ungdomsverdensrekord på 1:44,08. I september fikk han også bronse ved ungdoms-samveldelekene 2011 på Isle of Man, slått av kenyanerne Timothy Kitum og Leonard Kosencha. 
I 2012 forbedret han den nasjonale seniorrekord til 1:43,11 ved et stevne i Mannheim. Den forrige rekorden var satt i 2001, av Otukile Lekote. Ved junior-VM i friidrett i juli vant han 800 meter på tiden 1:43,79, ny mesterskapsrekord. Han deltok også ved sommer-OL 2012 i London. Der vant han sitt kvalifiseringsheat (1:45,90), og kom på andreplass i sitt semifinaleheat (1:44,54). Dette ga ham en plass i finalen, der han satte ny juniorverdensrekord og ny nasjonal rekord på 1:41,73, og fikk med det OL-sølv bak kenyanske David Rudisha, som løp på ny verdensrekord med tiden 1:40,91. OL-sølvet hans var Botswanas første OL-medalje noen sinne.Amos vant gull på 800 meter under Samveldelekene 2014 i Glasgow.
Han deltok for landet sitt på 800 meter under Sommer-OL 2020 i Tokyo og kom på 8. plass.I juli 2022 ble Nijel Amos foreløpig suspendert for doping, noen dager før åpningen av verdensmesterskapet i Eugene, USA. Nijel Amos testet positivt for en metabolsk modulator.


== Referanser ==


== Eksterne lenker ==
(en) Nijel Amos – kategori av bilder, video eller lyd på Commons 
(en) Nijel Amos – Olympics.com 
(en) Nijel Amos – Olympic.org 
(en) Nijel Amos – Olympedia 
(en) Nijel Amos – Sports-Reference (OL-resultater – arkivert) 
(en) Nijel Amos – World Athletics 
(en) Nijel Amos – Diamond League 
(en) Nijel Amos – Track and Field Statistics